**Njoftim**

**Për punësim me kohë të pjesshme**

**Mësues të Gjuhës Italiane**

Në kuadër të implementimit të projektit të ndërkombëtarizimit mes UAMD dhe Universitetit të Genovas në Itali, Universiteti “Aleksandër Moisiu” Durrës kërkon të punësojë një mësues/e të gjuhës italiane për të ofruar një kurs intensiv të gjuhës italiane, përgjatë vitit 2023-2024.

Mësuesi do të jetë i punësuar si personel me kohë të pjesshme dhe do të zhvillojë mësim në ambientet e kampusit universitar.

**Kriteret:**

Duhet të ketë mbaruar studimet në Fakultetin e Gjuhëve të Huaja, brenda apo jashtë vendit, dega Italisht për Mësimdhënie të Gjuhës Italiane, bachelor ose master.

Të jetë i/e gatëshme të ofrojë mësim intensiv të gjuhës italiane.

Afati i aplikimit 10 Nëntor 2023.

**Të interesuarit duhet të paraqesin dokumentacionin e mëposhtëm:**

1. Kërkesë për aplikimin;
2. Jetëshkrimin/Curriculum Vitae;
3. Letra rekomandimi nga punëdhënësit e mëparshëm nëse ka;
4. Fotokopje të diplomave të noterizuara;
5. Fotokopje të çertifikatave të notave të noterizuara;
6. Fotokopje të dëshmive të kualifikimeve të tjera nëse ka;
7. Fotokopje të kartës së identitetit ose pasaportës;
8. Fotokopje të noterizuar të librezës së punës, nëse ka, apo vetëdeklarim punësimi ose vetëdeklarim si i punësuar.

Dokumentat duhet të dorëzohen vetëm nëpërmjet shërbimit postar në adresën:

Universiteti “Aleksandër Moisiu”, Durrës

Lagja nr. 1, Rruga e Currilave, Durrës

Në zarf të shënohet “Aplikim për Mësues të Gjuhës italiane, pranë Universitetit “ Aleksandër Moisiu” Durrës.